Урыстәыла аенергетика аминистрраҟны Аԥсны афымцамч азымхареи абылтәы ахәԥсеи ирылацәажәеит
21:01 15.07.2022 (ирҿыцуп: 21:03 15.07.2022)
© Foto / Министерство экономики АбхазииВице-премьер Кристина Озган провела две рабочие встречи в Министерстве энергетики РФ
© Foto / Министерство экономики Абхазии
Аԥсны аԥыза-министр ихаҭыԥуаҩ, аекономика аминистр Кристина Озганԥҳа арҭ амшқәа рзы аусутә еилацәажәарақәа рзы Москва дыҟоуп.
АҞӘА, ԥхынгәы 15 - Sputnik. Аԥсны аԥыза-министр ихаҭыԥуаҩ, аекономика аминистр Кристина Озганԥҳа Урыстәыла аенергетика аминистрраҟны ҩ-еиԥыларак мҩаԥылгеит.
Урыстәыла аенергетика аминистр ихаҭыԥуаҩ Евгени Грабчаки лареи иазааҭгылеит афымца ахархәара хылаԥшра азҭо амаругақәа рықәыргылара азҵаара ахьынӡанагоуи, ахарџь шаҟа иартәоуи.
Иара убас аиԥылараҿы иалацәажәеит аӡынра аҽазыҟаҵара шымҩаԥысуа: афымцамч шаҟа аҭаххо, азымхара ҟалар иарбан мҩақәоу иазыԥшаахо. Уи адагьы, аганқәа алацәажәеит АҲ "Аҽгәара" аиҭашьақәыргыларазы иҟоу алшарақәа.
15 Ԥхынгәы, 09:00
Урыстәыла аенергетика аминистр актәи ихаҭыԥуаҩ Павел Сорокини Кристина Озгани абылтәы ахәԥса Урыстәылеи Аԥсни ишышьақәгылоу иазкны азҵаарақәа жәпакы ирзааҭгылеит.
Кристина Озган имҩаԥылго аусуратә еиҿцәажәарақәа ашәахьа ирыцҵахоит.